armvectores/hy_wikipedia_2023 huggingface dataset:
Օսիպով Կորգոն

Օսիպով Կորգոն (ռուս.՝ Осипов Коргон), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Անտոնով Կորգոն գետի ձախ ափով՝ 8 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009167
Հիդրոլոգիական ուսումնասիրությունների կոդը - 115100916
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էհեկիրխեն

Էհեկիրխեն (գերմ.՝ Ehekirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 3697 մարդ (2010 թվականի դեկտեմբերի 31-ի տվյալներով)։ Տարածքը 62.79 կմ² է։ Պաշտոնական կոդը՝ 09 1 85 127։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Կորտիզոլ

Կորտիզոլ, ստերոիդային բնույթի գլյուկոկորտիկոիդների դասին պատկանող հորմոն, բժշկության մեջ օգտագործվում է հիդրոկորտիզոն անվանումով։ Մարդու օրգանիզմում կորտիզոլը արտադրվում է մակերիկամների կեղևային շերտի կողմից։ Կորտիզոլը կարգավորում է օրգանիզմի ֆունկցիաները ստրեսային իրավիճակներում և գլյուկոզի ցածր մակարդակների դեպքում։ Նրա ազդեցությամբ արյան մեջ բարձրանում է գլյուկոզի մակարդակը գլիկոգենեզի միջոցով, ճնշում է իմունային համակարգը և ակտիվացնում է ճարպերի, սպիտակուցների ու ածխաջրերի նյութափոխանակությունը։  Կորտիզոլը ճնշող ազդեցություն ունի նաև ոսկրերի ձևավորման և նորացման վրա։


== Ազդեցությունը նյութափոխանակության վրա ==
Կորտիզոլը հիմնականում խթանում է գլիկոգենեզը (գլյուկոզայի առաջացում) և ակտիվացնում է հակասթրեսային պաշտպանության մեխանիզմները։  Կորտիզոլը մեծ ազդեցություն ունի լյարդում և մկաններում գլյուկոզի նյութափոխանակության վրա։  Հանդիսանալով ստրեսային իրավիճակների հորմոն՝ այն մոբիլիզացնում է օրգանիզմի հնարավորությունները, սակայն նրա մակարդակի երկարատև բարձրացումը օրգանիզմի վրա ունենում է ճնշող ազդեցություն։


== Կենսասինթեզ ==
Կորտիզոլի սինթեզի աղբյուրը օրգանիզմում հանդիսանում է խոլեստերոլը։ Կորտիզոլի սինթեզը բարդ բազմաստիճան պրոցես է, որի սկիզբը հանդիսանում է ենթատեսաթմբի կողմից ռիլիզինգ-գործոնի արտադրությունը. վերջինիս ազդեցության տակ մակուղեղում արտադրվում է ադրենոկորտիկոտրոպ հորմոնը (ԱԿՏՀ) և նրա ազդեցությամբ տեղի է ունենում կորտիզոլի սեկրեցիան մակերիկամների կեղևային շերտի բջիջներից դեպի միջբջջային տարածություն։


== Պարունակությունը արյան պլազմայում ==
Կորտիզոլի արտադրության համար բնորոշ է օրական ռիթմ. ամենամեծ քանակությունը արյան պլազմայում դիտվում է առավոտյան ժամերին, իսկ նվազագույն քանակությունը՝ երեկոյան ժամերին։  Արյան պլազմայի մեջ կորտիզոլի որոշման ժամանակ պետք է հաշվի առնել օրվա ժամը և այլ գործոններ. օրինակ հղիության ժամանակ արյան պլազմայի մեջ կորտիզոլի քանակությունը բարձրանում է՝ կախված հղիության ժամկետից ։

Մոլային զանգվածը ընդունել 362.460 գ/մոլ, փոխակերպման գործակիցը µգ/դլ-ից նմոլ/լ մոտավորապես 27.6 է; օրինակ, 10 µգ/դլ մոտ 276 նմոլ/լ է.


== Գերարտադրություն և թերարտադրություն ==
Առողջության որոշ խանգարումներ պայմանավորված են կորտիզոլի անոմալ արտադրության հետ.

Առաջնային հիպերկորտիկոցիզմ (Քուշինգի համախտանիշ)`կորտիզոլի գերբարձր արտադրություն
Երկրորդային հիպերկորտիկոցիզմ (Քուշինգի հիվանդություն, կեղծ-Քուշինգի համախտանիշ)
Առաջնային հիպոկորտիկոցիզմ (Ադդիսոնի հիվանդություն, Նելսոնի համախտանիշ)
Երկրորդային հիպոկորտիկոցիզմ (մակուղեղի հիպերպլազիա,Շիհանի սինդրոմ)


== Ծանոթագրություններ ==
Կիլդու (այլ կիրառումներ)

Կիլդու, կարող է վերաբերել՝

Կիլդու - գյուղ Էստոնիայի Լյաենե-Վիրումաա նահանգի Հալյալա շրջանում
Կիլդու - գյուղ Էստոնիայի Վիլյանդիմաա նահանգի Սուուռե-Յաանի շրջանում
Մարատ Կոզլովի հուշարձան

Մարատ Կոզլովի հուշարձան (բելառուս․՝ Помнік Марату Казлову), հերոս պարտիզան Մարատ Կոզլովի հուշարձանը Բելառուսի Մոգիլյովի մարզի Բիխով քաղաքում։ 


== Պատմություն ==
Հուշարձանը տեղադրվել է 1965 թվականին, Բիխով քաղաքի թիվ 1 միջնակարգ դպրոցի մոտ։ Հուշարձանի հեղինակը քանդակագործ Նիկոլայ Պոլյակովն է։ Մարատ Կոզլովի հուշարձանի բացմանը Ուկրաինայից ժամանել է նրա մայրը՝ Վալենտինա Ձյուբան։ 

Մարատ Կոզլովի` սպիտակ քարից պատրաստված քանդակը տեղադրված է նույնպիսի պատվանդանին, որի դիմային կողմում կա հուշատախտակ «Պիոներ հերոս Մարատ Կոզլով» մակագրությամբ։ Դպրոցի աշակերտները հուշարձանի մոտ անցկացնում են հանդիսավոր միջոցառումներ։

Երիտասարդ հերոսը թաղված է Վետրենկա և Ուխլյաստ գյուղերի գերեզմանատանը։ Նրա գերեզմանը խնամում են Սմոլիցա ագրոքաղաքի դպրոցի աշակերտները։ 


== Ծանոթագրություններ ==


== Գրականություն ==
Н. Ткачёв. Очерк «3 разведкі не вярнуўся» в книге «Небяспека побач».
465. Помнік Казлову // Збор помнікаў гісторыі і культуры Беларусі. Магілёўская вобласць / АН БССР, Ін-т мастацтвазнаўства, этнаграфіі і фальклору; Рэд. кал.: С. 13. Марцэлеў (гал. рэд.) і інш. — Мн.: Беларус. Сав. Энцыклапедыя, 1986. — С. 132. — 408 с., іл.


== Արտաքին հղումներ ==
Պատերազմի պատանի հերոսներ. Կոզլով Մարատ Սերգեևիչ
Ռեպորտաժ Բիխովի շրջանի Ուխլյաստ գյուղից Archived 2020-07-18 at the Wayback Machine.
Պիոներ հերոս Մարատ Կոզլով
Սիլոսացում

Սիլոսացում, կերերի պահածոյացում անօդ պայմաններում։ Հյութալի կերերի կուտակման առավել տարածված ձև է։ Հայտնի է Եվրոպայում XVIII դարից։ Ռուսաստանում կիրառվել է XIX դարերի վերջերից։ Սիլոսացման ժամանակ կերային զանգվածում օդի թափանցումը կանխելով դադարում է աերոբ մանրէների և բորբոսասնկերի զարգացումը, իսկ կաթնաթթվային մանրէների կենսագործունեության հետևանքով առաջացած կաթնաթթուն կերը թթվեցնելով (pH-ի լավագույն մեծությունը՝ 4,2) ճնշում է անաերոբ նեխման, կարագաթթվային և այլ պրոցեսները։ Կաթնաթթվային մանրէների սնման աղբյուրը շաքարն է, որի պարունակությամբ էլ որոշվում է կերի սիլոսացման ունակությունը։ Գործնականում տարբերում են հեշտ սիլոսացվող բույսեր (եգիպտացորեն, արևածաղիկ, միամյա և բազմամյա հացազգի խոտաբույսեր, դրանց խառնուրդը բակլազգիների հետ, կերի կաղամբը, արմատապտուղներն), դժվար սիլոսացվող բույսեր (բակլազգի խոտաբույսեր, կարտոֆիլ) և չսիլոսացվող բույսեր (եղինջ, լոլիկ, դդում)։ Սիլոսացման պրոցեսը կարգավորում են սիլոսացման ունակությանը համապատասխան հումքի ընտրությամբ։ Ոչ ցանկալի մանրէաբանական պրոցեսները կանխելու նպատակով դժվար սիլոսացվող զանգվածի վրա ավելացնում են քիմիական տարբեր նյութեր։ Սիլոսացվող զանգվածում շաքարի ավելցուկը խմորվում է շաքարասնկերով։ Այս դեպքում անօգուտ կորչում է կերի չոր նյութի զգալի մասը։ Այդ պրոցեսը կարելի է կանխել զանգվածի խոնավության նվազեցմամբ։ Հումքի խոնավությունը 75%-ից չպետք է գերազանցի, իսկ ջերմաստիճանը՝ 35 - 37 °C։ Բուսական հումքի մանրացումը (սիլոսային կառույցները լցնելուց առաջ) առաջացնում է առատ բջջահյութի անջատում, որի հետևանքով կաթնաթթվային մանրէներն ավելի լավ են օգտագործում ածխաջրերը, և կաթնաթթվի կուտակումն արագ է ընթանում։ Մանրացրած զանգվածն ավելի հեշտ է խառնել այլ կերերի հետ, հանել պահեստարաններից և բաշխել կենդանիներին։
Պետրոս Աֆրիկյան

Պետրոս Աֆրիկյան (Պետրո Սաչինարի, 1854, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1908), հայ երգիչ։


== Կենսագրություն ==
Կրթությունն ստացել է Մոսկվայի Լազարյան ճեմարանում, որն ավարտելուց հետո ընդունվել է Մոսկվայի համալսարանի բժշկական ֆակուլտետը։ 1877 թվականին մի իտալացի երգիչ լսել է նրա ձայնը և օգնել երաժշտական կրթություն ստանալ Իտալիայում։ Միլանի կոնսերվատորիան ավարտելուց հետո հանդես է եկել որպես իտալական օպերաների մեներգիչ՝ Սաչինարի ազգանունով։ 1888 թվականին շրջագայել է Ռուսաստանում, մեծ հաջողությամբ հանդես եկել Մոսկվայում, Պետերբուրգում, Օդեսայում և այլ քաղաքներում, նույն թվականին երգել է նաև Թիֆլիսի արքունական թատրոնում։ Համերգներում կատարել է Վերդիի, Բիզեի, Գունոյի, Ռոսինիի, Մոցարտի, Չայկովսկու և այլ կոմպոզիտորների ստեղծագործություններից։
Գրել է «Արաքսի արտասուքը» երգի երաժշտությունը։
1890-ականների վերջերից, կոկորդի անբուժելի հիվանդության պատճառով, թողել է արվեստը և Մոսկվայում զբաղվել բժշկությամբ։


== Ծանոթագրություններ ==
Ալեքսանդրովկա (գյուղ, Լուցկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Վոլինի մարզի Լուցկի շրջանում։
2001 թվականի տվյալներով Ալեքսանդրովկա գյուղում բնակվում էր 112 մարդ։ Բնակավայրը զբաղեցնում է 0,633 կմ² տարածք։ Բնակչության խտությունը կազմում էր 176,94 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԿՍ-19 100-միլիմետրանոց զենիթային թնդանոթ

ԿՍ-19 (ռուս.՝ КС-19), 100 մմ տրամաչափով խորհրդային զենիթային թնդանոթ, որ ստեղծվել է 1947 թվականին։ Գլխավոր կոնստրուկտորը եղել է Լև Լյուլևը։ Սպառազինության մեջ ընդունվել է 1948 թվականին։ Նախատեսված է բարձր թռչող նպատակակետի խոցման համար։ Կրակոցներն իրականացվում են ըստ ռադիոտեղորոշիչ համալիրի տվյալների ավտոմատ ռեժիմով։ ԿՍ-19-ն ապահովում է պայքար ընդդեմ թռչող նպատակակետերի, որ ունեն մինչև 1200 կմ/ժ արագություն և մինչև 15 կմ բարձրություն։ 1948 թվականից մինչև 1955 թվականը թողարկվել է 10151 հատ ԿՍ-19 թնդանոթ։ Մինչև 1957 թվականն արտադրվել է Խորհրդային Միության № 235 գործարանում։


== Բնութագիր ==


== Երկրներ ==
 Ալժիր – 150 ԿՍ-19, 2016 թվականի դրությամբ
 Բուլղարիա – որոշակի քանակություն, 2016 թվականի դրությամբ
 Գվինեա – 4 ԿՍ-19, 2016 թվականի դրությամբ
 Եգիպտոս – 300 ԿՍ-19, 2016 թվականի դրությամբ
 Չինաստան – որոշակի քանակության Տուրե-59 (ԿՍ-19-ի պատճեն), 2016 թվականի դրությամբ
 Ադրբեջան – որոշակի քանակություն, 2016 թվականի դրությամբ
 Կոնգոյի Հանրապետություն – որոշակի քանակություն, 2018 թվականի դրությամբ
 Հյուսիսային Կորեա – որոշակի քանակություն, 2016 թվականի դրությամբ
 Կուբա – որոշակի քանակություն, 2016 թվականի դրությամբ
 Մավրիտանիա – 12 ԿՍ-19, 2016 թվականի դրությամբ
 Մարոկկո – 17 ԿՍ-19, 2016 թվականի դրությամբ
 Սիրիա – որոշակի քանակություն, 2016 թվականի դրությամբ


=== Նախկին օպերատորներ ===
 Աֆղանստան – որոշակի քանակություն, 2007 թվականի դրությամբ
 Վիետնամ
 Ռուսաստան – որոշակի քանակություն, 2007 թվականի դրությամբ


== Մարտական կիրառություն ==

Իրաք-քուվեյթյան պատերազմ – Վ. Իլինի վարկածով, հունվարի 22-ին Tornado ութ ինքնաթիռներ Ալ Ռաթբախի շրջանի վրա 6700 մետր բարձրության վրա գնդակոծվել է ԿՍ-19 թնդանոթից։ Առաջնորդող ինքնաթիռը խոցվել է առաջին իսկ համազարկով, իսկ մյուսները՝ ազատվելով ռումբերից, իջել են ցածր բարձրության վրա և ուղղվել դեպի ավիաբազա։ Ըստ Ա. Խաուստովի և Ա. Կոտլոբովսկու՝ այդ Tornado-ն խոցվել է «Ռոլանդ» հրթիռով։


== Խաղաղ կիրառություն ==
Մինչ օրս ԿՍ-19 թնդանոթն օգտագործվում է հակաձնահյուսային ծառայությունների կողմից ձնահյուսերի նախազգուշական իջեցման, ինչպես նաև կարկտաբեր ամպերի ցրման համար։ Այդ նպատակով թնդանոթի համար սարքվել է ամպերից տեղումներ կորզող քիմիական նյութեր պարունակող հատուկ արկ։


== Ծանոթագրություններ ==


== Գրականություն ==
Широкорад А. Б. Энциклопедия отечественной артиллерии / Под общ. ред. А. Е. Тараса. — Мн.: Харвест, 2000. — С. 874—878. — 1156 с. — (Библиотека военной истории). — ISBN 985-433-703-0
Ազատ քամի

«Ազատ քամի» (ռուս.՝ «Вольный ветер»), խորհրդային ֆիլմ, որը նկարահանել են Լեոնիդ Տրաուբերգը և Անդրեյ Տուտիշկինը, Իսահակ Դունաևսկու համանուն օպերետի էկրանավորումն է։


== Սյուժե ==
Ֆիլմի գործողությունները տեղի են ունենում «մի երկրում, որը նշված չէ ոչ մի աշխարհագրական քարտեզի վրա»։ Գերմանական զորքերի հեռանալուց հետո նավահանգստի տերը հեռանում է քաղաքից, սակայն որոշ ժամանակ անց վերադառնում է։ Խաբելով աղջկան՝ նա ստիպում է նրան ամուսնանալ իր հետ, սակայն աղջիկը, հասկանալով խաբեությունը, փախչում է և իր ընկերների օգնությամբ խափանում է ֆաշիստներին զենքի մատակարարումը։


== Դերերում ==
Լիոնել Սկիրդա – Ստելլա
Նադեժդա Ռումյանցևա – Պեպիտա
Ալեքսանդր Լազարև – Յանգո
Նիկոլայ Գրիցենկո – Գեորգ Ստան
Մարկ Պերցովսկի – Ֆոմա
Յուրի Մեդվեդև – Ֆիլիպ
Էռնստ Զորին – Միկուլ
Վերա Ենյուտինա – Կլեմենտինա
Լարիսա Պաշկովա – Ռեգինա
Միխայիլ Յանշին – Ամբրոզիո, քաղաքապետ
Պյոտր Ռեպնին – ոստիկանության կոմիսար
Սերգեյ Մարտինսոն – «Settimo cielo» («Յոթերորդ երկինք») գինետան տեր
Ելիզավետա Աուերբախ
Ալեքսանդր Գրավե – նավաստի
Է․ Մարկովա
Սվետլանա Մասկո – Պեպիտայի ընկերուհին
Վիկտորիա Չաևա – Մոնա
Վլադիմիր Վոլչիկ – բանաստեղծ


== Ֆիլմում երգում են ==
Գալինա Վիշնևսկայա
Ա. Կոտովա
Ս. Բրուցին
Եվգենի Կիբկալո
Գ. Պանկով
Ալեքսեյ Ստուպենկո
Արթուր Էյզեն


== Նկարահանող խումբ ==
Սցենարի հեղինակներ՝ Վիկտոր Վիննիկով, Վլադիմիր Կրախտ, Վիկտոր Տիպոտ
Բեմադրող ռեժիսոր՝ Լեոնիդ Տրաուբերգ
Համաբեմադրող՝ Անդրեյ Տուտիշկին
Բեմադրող օպերատոր՝ Արկադի Կոլցատի
Կոմպոզիտոր՝ Իսահակ Դունաևսկի
Բեմադրող նկարիչ՝ Աբրամ Ֆրեյդին


== Ծանոթագրություններ ==


== Արտաքին հղումներ ==
«Вольный ветер» на сайте «Энциклопедия отечественного кино»
Вольный ветер(չաշխատող հղում) // на сайте film-off.net
Միներալ շրջան (Մոնտանա)

Անվան այլ կիրառումների համար տե՛ս՝ Միներալ շրջան (այլ կիրառումներ)Միներալ շրջան (անգլ.՝ Mineral County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 3.160 կմ² է, բնակչությունը՝ 3.884 մարդ (2000 թ. տվյալներով)։ Շրջկենտրոնն է Սուպերիոր բնակավայրը։ Կազմավորվել է 1914 թ.։
Կրասնոարմեյսկայա փողոց (Եկատերինբուրգ)

Անվան այլ կիրառումների համար տե՛ս՝ Կրասնոարմեյսկայա փողոց (այլ կիրառումներ)Կրասնոարմեյսկայա փողոց (ռուս.՝ Красноарме́йская у́лица, նախկինում` Զավալսկայա, Սոլդատսկայա), Եկատերինբուրգի փողոցներից մեկը (երկարությունը` 2250 մ` կառուցապատված տեղամասերի հետ միասին)։ Գտնվում է Եկատերինբուրգի կենտրոնական բնակելի թաղամասում, անցնում է հյուսիս-հարավ ուղղությամբ, Լենինի պողոտայի  (Փարիզյան կոմունայի հրապարակի շրջանում), Իսետ գետի ափով և Բոլշակովի (նախկինում` Բոլոտնի) փողոցի հետ հատման մասով։


== Պատմություն և տեսարժան վայրեր ==
Փողոցն առաջացել է  Եկատերինբուրգի ամրոցի (արևելյան արվարձան) տարածքից դուրս գտնվող հատվածի կառուցապատման ընթացքում, 18-րդ դարի վերջին, երբ վերացավ պաշտպանական նպատակներով քաղաքային ամրությունների կառուցման անհրաժեշտությունը։ Այն սկսվում էր Դրովյանոյ հրապարակից, հատում էր Սենի հրապարակը և դուրս գալիս Իսետ գետի ափ։  
19-րդ դարի կեսերից փողոցը կառուցապատվում էր պաշտոնյաների, ձեռնարկատերերի և անվանի մարդկանց  առանձնատներով։ Այդ փողոցի վրա կառուցված տներից շատերը պահպանվել են մինչև մեր օրերը և համարվում են ճարտարապետական հուշարձաններ, դրանցից են Նալիմովի տունը (ճարտարապետ` Ս. Ս. Կոզլով), որտեղ 20-րդ դարի  սկզբին ապրել է ճանաչված ճարտարապետ Կ. Տ. Բաբկինը, 2000 թվականին քանդված Ի. Լ. Ֆալկովսկու առանձնատունը (ճարտարապետ` Յուրի Օսիպովիչ Դյուտել), Ուսանինների տունը, որտեղ ապրել է լրագրող և պատմաբան-գավառագետ  Ա. Վ. Վեսնովսկին,  Ֆ. Տ. Շումակովի և Ռ. Մ. Շմիդենի առանձնատները (ճարտարապետ` Մ. Լ. Ռեուտով),  Մենշիկովների (ճարտարապետ` Ս. Ս. Կոզլով), Դոլգանովա-Կլիմենտևայի, առևտրական Վ. Ս. Պոտապովի (ճարտարապետ` Մ. Լ. Ռեուտով), Ս. Գ. Սազոնովի (ճարտարապետ` Ե. Մ. Կոսյակով), Պուշկինների  և այլոց տները։
Փողոցի սկզբում (Օպերային թատրոնի ետևում) 1929-1932 թվականներին կառուցվեց կոնստրուկտիվիզմի նմուշներից մեկը համարվող «Մեծ Ուրալ» (ճարտարապետ` Ս. Բ. Զախարով, Վ. Ի. Սմիրնով)  հյուրանոցի շենքը։ 2010 թվականին փողոցը  լրացնում են Մալիշևայի փողոցի կողմից կառուցվող բնակելի շենքերը, Ուրալի պետական համալսարանի տեխնիկական ֆակուլտետի շենքը Կույբիշևի փողոցի կողմից,Պավլիկ Մորոզովի անվան զբոսայգու մանկական տեղամասը (նախկինում` Սենայա հրապարակ)։ Կրասնոարմեյսկայա 10 հասցեում է գտնվում 2006-2010 թվականներին կառուցված Մոսկվայի տարածքից դուրս գտնվող Ռուսաստանի ամենաբարձր երկնաքերը` «Վիսոցկին»։


== Գրականություն ==
Зорина Л. И., Слукин В. М. Улицы и площади старого Екатеринбурга. — Екатеринбург: «Баско», 2005. — 256 с. — ISBN отсутствует
Рабинович Р. И., Шерстобитов С. Л. Улицы Свердловска. — 2-е издание. — Свердловск: Средне-Уральское книжное издательство, 1965. — 25 000 экз.
Худякова М. Ф. Улицы Екатеринбурга. — Екатеринбург: Средне-Уральское книжное издательство, 2003. — 336 с. — ISBN 5-7529-0048-4


== Ծանոթագրություններ ==
Կերեմ Դեմիրբայ

Կերեմ Դեմիրբայ (գերմ.՝ Kerem Demirbay, հուլիսի 3, 1993(1993-07-03), Հերթեն, Recklinghausen, Մյունստեր, Հյուսիսային Հռենոս-Վեստֆալիա, Գերմանիա), թուրքական արմատներով գերմանացի պրոֆեսիոնալ ֆուտբոլիստ։ Ներկայումս հանդես է գալիս Հոֆենհայմի և Գերմանիայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Բորուսիա Դորտմունդ ===
Պրոֆեսիոնալ կարիերան սկսել է Դորտմունդի Բորուսիայում։ Իր պրոֆեսիոնալ դեբյուտը նշել է 2012 թվականի հուլիսի 21-ին՝ փոխարինման դուրս գալով խաղադաշտ Բորուսիա Դորտմունդ II-ի կազմում Երրորդ Բունդեսլիգայի Օսնաբրյուկի դեմ խաղում։ Բորուսիա Դորտմունդի երկրորդ թիմի կազմում անցկացրել է 28 խաղ և դարձել 2 գոլի հեղինակ։


=== Համբուրգ ===
2013-2014 մրցաշրջանի ձմեռային դադարի ժամանակ Դեմիրբայը անվճար տրանսֆերով տեղափոխվեց Համբուրգ։ Բունդեսլիգայում իր դեբյուտը նշել է 2014 թվականի ապրիլի 19-ին՝ Վոլֆսբուրգի դեմ խաղում։


====== Կայզերսլաուտերն (վարձավճար) ======
2014 թվականի օգոստոսին Դեմիրբայը 1 տարվա վարձավճարով տեղափոխվեց Երկրորդ Բունդեսլիգայում հանդես եկող Կայզերսլաուտերն։ Այստեղ նա անցկացրեց 22 խաղ և խփեց 1 գնդակ։


====== Ֆորտունա Դյուսելդորֆ (վարձավճար) ======
2015 թվականի օգոստոսի 25-ին Դեմիրբայը 1 տարվա վարձավճարով տեղափոխվեց Ֆորտունա Դյուսելդորֆ։ Այստեղ նա խաղաց 25 խաղ և դարձավ 10 գոլի հեղինակ։


=== Հոֆենհայմ ===
Ֆորտունայի կազմում 1 հաջող մրցաշրջան անցկացնելուց հետո 2016 թվականի հուլիսին Դեմիրբայը 3 տարվա պայմանագիր կնքեց Հոֆենհայմի հետ։ Հոֆենհայմը նրա տրանսֆերի համար վճարեց 1.5 միլիոն ֆունտ ստերլինգ։ 2017 թվականի փետրվարի 22-ին Դեմիրբայը 2 տարով երկարաձգեց իր պայմանագիրը Հոֆենհայմի հետ։ Նոր պայմանագիրը նախատեսված էր մինչև 2021 թվականը։


== Միջազգային կարիերա ==
Դեմիրբայի հայրը թուրք է, իսկ մայրը կիսով չափ թուրք է։ Դեմիրբայն ունի թուրքական անձնագիր և խաղացել է Թուրքիայի մինչև 19, մինչև 20 և մինչև 21 տարեկանների հավաքականների կազմում։
2017 թվականի մայիսի 15-ին Դեմիրբայը ընդունեց Թուրքիայի ազգային հավաքականում խաղալու հրավերը, սակայն մի քանի օր հետո նա ընդունեց Կոնֆեդերացիաների գավաթին Գերմանիայի կազմում խաղալու հրավերը և հերքեց այն լուրերը, որ նա պետք է խաղար Թուրքիայի հավաքականի կազմում։
Իր միջազգային դեբյուտը նշել է հունիսի 6-ին՝ փոխարինման դուրս գալով Դանիայի դեմ ընկերական խաղում։


== Սեքսիստական մեկնաբանություն ==
Դյուսելդորֆի կազմում խաղալու ժամանակ Երկրորդ Բունդեսլիգայի Ֆրանկֆուրտի դեմ խաղի ժամանակ Դեմիրբայը ստացավ երկրորդ խաղադաշտը կին մրցավար Բիբիանա Շտայնհաուսի կողմից և հեռացվեց խաղադաշտից, ինչից հետո նա ասաց Շտայնհաուսին, որ «կանայք տեղ չունեն տղամարդկանց ֆուտբոլում»։ Խաղից հետո Դեմիրբայը զանգահարեց Շտայնհաուսին և ներողություն խնդրեց, ինչպես նաև հրապարակայնորեն ներողություն խնդրեց նրանից Տվիտերում։ Այնուամենայնիվ, Դեմիրբայը ստացավ 5 խաղի որակազրկում և նա հարկադրաբար կատարեց մրցավարի պարտականություններ աղջիկների պատանեկական թիմերի միջև խաղում դիզայներական հագուստով։


== Վիճակագրություն ==


=== Միջազգային գոլեր ===
2017 թվականի հունիսի 25-ի դրությամբ


== Ծանոթագրություններ ==


== Արտաքին հղումներ ==
Կերեմ Դեմիրբայը transfermarkt-ում
Կերեմ Դեմիրբայը WhoScored.com կայքում
Կերեմ Դեմիրբայը kicker.de-ում
Կերեմ Դեմիրբայը Թուրքիայի ֆուտբոլի ֆեդերացիայի կայքում
Ջուր-Ջուր

Ջուր-Ջուր (ռուս.՝ Джур-Джур), Ղրիմի ամենաջրառատ ջրվեժը, որը գտնվում է Ալուշտայի քաղաքային խորհրդի տարածքում՝ Գեներալսկոյե գյուղի մոտակայքում, Խապխալի կիրճում։ Գտնվում է Ուլու Ուզեն Արևելյան գետի վրա։ Ծովի մակարդակից բարձրությունը կազմում է 468 մետր։ Ուլու Ուզեն Արևելյան գետը 15 մետր բարձրությունից թափվում է ներքև՝ առաջացնելով այս ջրվեժը։ Դրա միջին տարեկան ծախսը կազմում է 270 լիտր/վայրկյան։ Նույնիսկ ամենաչորային տարիներին ջրի հոսքը չի փոփոխվում։


== Անվան ստուգաբանություն ==
Ջրվեժին անվանում են նաև «Շառաչող», պատճառը արագահոս լինելն է։ Ըստ վարկածի այն առաջացել է հայերեն ջուր, կամ պարսկերեն «ջուր»՝ շառաչող անվանումից։


== Ջրվեժի շրջակայք ==

Խախպալի կիրճը և Ջուր-Ջուր ջրվեժը 1974 թվականին հայտարարվել են արգելոց։ Խախպալի արգելոցի ընդհանուր տարածքը 250 հեկտար է։
Գեներալսկոյե գյուղի մոտ ամֆիթատրոնաձև բարձրանում են Դեմերջի յայլայի լեռները հյուսիս-արևմուտքից և Կարաբի յայլայի լեռները՝ հյուսիս-արևելքից։ Սրանց միջև ձգվում են Թիրքեի լեռները։ Տարածքը խիտ անտառապատ է՝ հարուստ գետային կասկադներով։
Այստեղէ գտնվում նաև Ջուր-Ջուր քարանձավը՝ 750 մետր երկարությամբ։ Քարնձավը անտառապատ է։ Այստեղ բնորոշ ծառատեսակներից են՝ բոխի, հաճարենի, կաղնի, լորենի, արոսենի, տիզենի, հոնի, կաղնի ոսկեգույն, սոճի ղրիմյան։


== Ծանոթագրություններ ==


== Գրականություն ==
Ена В. Г. Заповедные ландшафты Крыма, Симферополь «Таврия», 1989
Крюкова И. В. «Ботанические экскурсии по горному Крыму». Киев: Стилос, 2005
Крым: Книга рекордов/авторы-составители А. А. Прусаков, Е. Д. Козлов.-Симферополь: «СОНАТ», 1999.-288 с, ил.


== Արտաքին հղումներ ==
К водопаду Джур-Джур Archived 2013-10-01 at the Wayback Machine.
Водопад Джур-Джур. Фото галерея
Krima.ru: Джур-Джур водопад
Մոնիտո շրջան (Միսսուրի)

Մոնիտո շրջան (անգլ.՝ Moniteau County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.080 կմ² է, բնակչությունը՝ 15.607 մարդ (2010 թվականի տվյալներով)։ Շրջկենտրոնն է Կալիֆոռնիա բնակավայրը։ Կազմավորվել է 1845 թվականին։
Վանանդ Շիրազ

Վանանդ Շիրազ (հուլիսի 7, 1976(1976-07-07), Երևան, Հայկական ԽՍՀ, ԽՍՀՄ), հայ քանդակագործ, գեղանկարիչ։
Հայ մեծանուն բանաստեղծ Հովհաննես Շիրազի կրտսեր որդին է։


== Կենսագրություն ==
2000 թվականին ավարտել է Երևանի գեղարվեստի ակադեմիան։
2003 թվականից Հայաստանի նկարիչների միության անդամ է։
2008 թվականից դասավանդում է Հայկական պետական մանկավարժական համալսարանում։


== Ցուցահանդեսներ ==
«Գարուն երիտասարդական փառատոն», «Գրան-պրի 1997»
1999 Լոս Անջելես, ԱՄՆ
2002 «Ակադեմիա» պատկերասրահ, Երևան
2008 “Nurhon Frenkian” պատկերասրահ, Փարիզ


== Ծանոթագրություններ ==


== Արտաքին հղումներ ==
60-ականների շղթայի պինդ օղակը(չաշխատող հղում)
Վանանդ Շիրազ. «Որպեսզի արվեստը մարդկանց օգնի, նրան տեր կանգնել է պետք»
Հին ու նոր աշխարհների Շիրազները
Ռեթիմնո

Ռեթիմնո (հուն․՝ Ρέθυμνο), քաղաք Կրետե կղզու հյուսիսային ափին։


== Աշխարհագրություն ==
Ռեթիմնոն կրետական ամենագեղեցիկ քաղաքներից է, որը տեղակայված է վարչական կենտրոն Հերակլիոնից 78 կմ հեռավորության վրա՝ Խանիայից 59 կմ դեպի արևելք։ Նավահանգստային այս փոքրիկ քաղաքը կառուցվել է վենետիկցիների կողմից։
Կրետե կղզու զբոսաշրջային, ինչպես նաև առողջարանային նշանավոր կենտրոններից է։ Քաղաքը հայտնի է իր ֆեստիվալներով՝ կուլտուրական ձեռնարկումներով զուգակցվող տոնակատարություններով։ Այստեղ է գտնվում նաև կղզու մայր բուհը՝ Կրետեի համալսարանը։ Կղզու գլխավոր տեսարժանությունը համարվում է վենետիկյան Ֆորտեզա ամրոցը։ Այս ամրոցը համարվում է ամենամերձափնյա պաշտպանական ամրությունն ամբողջ Կրետեում, որի շինարարական աշխատանքներին մասնակցել են ավելի քան 100000 մարդ։
Հայտնի է նաև չորս նահատակների հրապարակը՝ համանուն եկեղեցու հարևանությամբ, որտեղ պահպանվել են գլխատված Կրետեի թուրքերի մասունքները։


== Քույր քաղաքներ ==
 Այիա Նապա, Կիպրոսի Հանրապետություն
 Պուշկին, Ռուսաստան
 Կաստենազո, Իտալիա


== Աղբյուրներ ==
Չեբաչի (Սեմիկարակորսկի շրջան)

Չեբաչի (ռուս.՝ Чебачий), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Նովոզոլոտովսկի գյուղական համայնքի կազմի մեջ։
Իքս մարդիկ։ Վերջին մարտը

«Իքս մարդիկ։ Վերջին մարտը» (անգլ.՝ X-Men: The Last Stand), ֆանտաստիկ էքշն, որը նկարահանել է ռեժիսոր Բրեթ Րեթները։ Ֆիլմի պրեմիերան տեղի է ունեցել 2006 թվականի մայիսի 22-ին։


== Սյուժե ==
Այս անգամ Իքս Մարդիկ պետք է կռվեն էվոլյուցիայի դեմ, որին մարմնավորում է հարություն առած Ջին Գրեյը, որը ներկայանում որպես Մռայլ Փյունիկ։ Եվ այստեղ սկսվում է պատերազմը Իքս Մարդկանց, Մագնետոյի Եղբայրության և մարկանց միջև։


== Դերակատարներ ==


== Ծանոթագրություններ ==
Մարալիխա (այլ կիրառումներ)

Մարալիխա, կարող է վերաբերել՝

Մարալիխա - գետ Ռուսաստանում, Զելյոնկայի վտակը
Մարալիխա - գետ Ռուսաստանում, Չարիշի վտակը
Իսկ արշալույսներն այստեղ խաղաղ են (այլ կիրառումներ)

Իսկ արշալույսներն այստեղ խաղաղ են, կարող է վերաբերել՝

Իսկ արշալույսներն այստեղ խաղաղ են..., Բորիս Վասիլևի վիպակը, որ պատմում է Հայրենական մեծ պատերազմի մասնակից զենիթայիններ հինգ խիզախ աղջիկների ու նրանց հրամանատարի ճակատագրի մասին,
«Իսկ արշալույսներն այստեղ խաղաղ են», ռեժիսոր Ստանիսլավ Ռոստոցկու ֆիլմը (ԽՍՀՄ, 1972),
«Իսկ արշալույսներն այստեղ խաղաղ են», ռեժիսոր Մաո Վեյնինի ֆիլմը (Չինաստան, Ռուսաստան, 2005),
«Իսկ արշալույսներն այստեղ խաղաղ են», ռեժիսոր Ռենատ Դավլետյարովի ֆիլմը (Ռուսաստան, 2015)։
Աստուածաբանութիւն (70, Սկօթոս)

Աստուածաբանութիւն  (70), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 70 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 16×10 չափս։ Ձեռագիրը կազմված է 286 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 14բ։


== Բովանդակություն ==
Պետ. Բերթումեան երգ Յարութեան։
Քաղուածք ի բառից։


== Ծանոթագրություններ ==
Կիիկ

Կիիկ (ռուս.՝ Киик), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի աջ ափին՝ 216 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006209
Հիդրոլոգիական ուսումնասիրությունների կոդը - 115200620
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մատաղաթումբ

Մատաղաթումբ, լեռ Հայաստանի Սյունիքի մարզում, Սյունիքի բարձրավանդակում, Հարսնաջուր գետի աջափնյակում, Հարթաշեն գյուղից 3 կմ հարավ–արևելք։ Բարձրությունը 1374 մ է։


== Ծանոթագրություններ ==
&Twice

&Twice, հարավկորեական գըրլ բենդ Twice-ի երկրորդ ճապոնական ստուդիական ալբոմը։ Այն թողարկվել է 2019 թվականի նոյեմբերի 19-ին` Warner Music Japan լեյբլով։


== Թրեք լիստ ==


== Չարթեր ==


== Հավաստագրում ==


== Ծանոթագրություններ ==
Սվետլանա Ռոմաշինա

Սվետլանա Ալեքսեևնա Ռոմաշինա (ռուս.՝ Светлана Алексеевна Ромашина, սեպտեմբերի 21, 1989(1989-09-21), Մոսկվա, ԽՍՀՄ), ռուս գեղալողորդ։ Օլիմպիական խաղերի հնգակի չեմպիոն, 21 անգամ դարձել է աշխարհի և 10 անգամ՝ ԵՎրոպայի չեմպիոն։ Զույգերի ծրագրերում հանդես է եկել Նատալյա Իշչենկոյի (2009-2012 և 2015-2016 թվականներին) և Սվետլանա Կոլեսնիչենկոյի (2013-2014 թվականների և 2019 թվականից) հետ, ինչպես նաև մասնակցել է անհատական ու խմբերի մրցություններին։ Ամենաշատ տիտղոսներ նվաճած մարզուհիներից մեկն է գեղալողի պատմության մեջ։ Ռուսաստանի Դաշնության հավաքականի անդամ է դարձել 2005 թվականին։


== Պարգևներ և կոչումներ ==
Ռուսաստանի սպորտի վաստակավոր վարպետ
«Հայրենիքին մատուցած ծառայությունների համար» IV աստիճանի շքանշան (13 օգոստոսի, 2012 թվական) – ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականի Լոնդոնի XXX Օլիմպիական խաղերում մարզական բարձր նվաճումների համար
Պատվո շքանշան (25 օգոստոսի, 2016 թվական) – 2016 թվականի Ռիո դե Ժանեյրոյի XXXI Օլիմպիական խաղերում մարզական բարձր նվաճումների, հաղթանակի նկատմամբ կամք և նպատակասլացություն ցուցաբերելու համար
Բարեկամության շքանշան (2 օգոստոսի, 2009 թվական) – ֆիզիկական կուլտուրայի և սպորտի զարգացման գործում ունեցած մեծ ավանդի, 2008 թվականի Պեկինի XXIX Օլիմպիական խաղերում մարզական բարձր նվաճումների համար.
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազան քաղաքում անցկացված XXVII  Համաշխարհային ամառային ունիվերսիադայում մարզական բարձր նվաճումների համար
«Արծաթե եղնիկ» (ռուս.՝ «Серебряная лань») – Տարվա լավագույն մարզիկ (Ռուսաստանի մարզական լրագրողների ֆեդերացիա, 18 դեկտեմբերի, 2013 թվական)


== Հետաքրքիր փաստեր ==
Բրազիլիայում անցկացված Օլիմպիական խաղերում Ռուսաստանի հավաքականի անդամներից միայն Սվետլանա Ռոմաշինան, Նատալյա Իշչենկոն և սուսերամատիկ Յանա Եգորյանն են նվաճել երկուական ոսկե մեդալ։
Սվետլանա Ռոմաշինան կարող է շունչը պահել 4,5 րոպե։
Սվետլանա Ռոմաշինան եղել է 2015 թվականի ջրային մարզաձևերի աշխարհի առաջնության դեսպան։
Զբաղվում առագաստանավային սպորտով, մասնակցել է միջազգային ռեգատների։
2017 թվականի նոյեմբերի 4-ին ունեցել է դուստր։
2021 թվականի օգոստոսի 4-ին դարձել է սինխրոն լողում առաջին վեցակի օլիմպիական չեմպիոնը  համաշխարհային պատմության մեջ։
2021 թվականի օգոստոսի 7-ին դարձել է սինխրոն լողում առաջին յոթակի օլիմպիական չեմպիոնը համաշխարհային պատմության մեջ։


== Ծանոթագրություններ ==


== Արտաքին հղումներ ==
Սվետլանա Ռոմաշինա – օլիմպիական վիճակագրությունը Sports-Reference.com կայքում (անգլ.)
Светлана Ромашина: Выход из тени — «МК», 17 сентября 2013 года
Իսպանիայի պրովինցիաներ

Բացի ինքնավար համայնքներից, Իսպանիան բաժանված է 50 պրովինցիաների։
Նախկինում պրովինցիաները ունեին մեծ նշանակություն և լայն լիազորություններ, սակայն ինքնավար համայնքների համակարգի ներմուծումից հետո, պրովինցիաները կորցրեցին իրենց նշանակությունը։ Պրովինցիաները մինչ օրս ընտրական շրջանների տեսքով կիրառվում են։ Դրանց անվանումները օգտագործվում են փոստային հասցեների, հեռախոսային կոդերի վրա և աշխարհագրական տեղանքների ճշտման համար։ Օրինակ, ավելի հեշտ է ասել, որ այս բնակավայրը գտնվում է Վալյադոլիդ պրովինցիայում, քան թե Կաստիլիա և Լեոն ինքնավար համայնքում։

Պրովինցիաների մեծ մասը անվանվել են իրենց մայրաքաղաքների անուններով, բացի Ալավան, Աստուրիա, Բալեարյան կղզիները, Բիսկայան, Գիպուսկոան, Կանտաբրիան, Ռիոխան և Նավառան։
Ինքնավար համայնքների մայրաքաղաքներից միայն երկուսը չեն համարվում պրովինցիայի մայրաքաղաք՝ Էստրեմադուրա ինքնավար համայնքի Մերիդա քաղաքը և Գալիսիայի Սանտյագո դե Կոմպոստելա քաղաքը։
7 ինքնավար համայնքներ կազմված են միայն մեկ պրովինցիայից՝ Աստուրիան, Բալեարյան կղզիները, Կանտաբրիան, Ռիոխան, Մադրիդը, Մուրսիան և Նավառան։Ստորև ներկայացված է պրովինցիաների ցանկը։ Յուրաքանչյուրի համար նշված են մայրաքաղաքը, ինքնավար համայնքը, որի մասը կազմում է, ինչպես նաև մունիցիպալիտետների ցանկը։ Այնտեղ, որտեղ տեղական անվանումը չի համընկնում իսպանական անվանման հետ, ներկայացված են երկուսն էլ։ Իսպանական անվանումները նշված են առաջինը։


== Ծանոթագրություններ ==


== Տես նաև ==
Իսպանիայի վարչական բաժանում
Իսպանիայի շրջաններ
Պերալես դել Ալֆամբրա (քաղաք)

Պերալես դել Ալֆամբրա (իսպ.՝ Cantavieja), քաղաք և համայնք Իսպանիայում, մտնում է Տերուել պրովինցիայի կազմում (Արագոն)։
Համայնքը գտնվում է Սարագոսա գավառի կազմում։ Տարածքը՝ 103,89 կմ2։ Բնակչությունը՝ 279մարդ (ըստ 2007 թվականի մարդահամարի)։


== Բնակչություն ==


== Ծանոթագրություններ ==
Աբազովկա (գյուղ, Զաչեպիլովի շրջան)

Անվան այլ կիրառումների համար տե՛ս՝ Աբազովկա (այլ կիրառումներ)Աբազովկա (ուկրաիներեն՝ Абазівка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1750 թվականին։
2001 թվականի տվյալներով Աբազովկա գյուղում բնակվում էր 529 մարդ։ Բնակավայրը զբաղեցնում է 1788 կմ² տարածք։ Բնակչության խտությունը կազմում էր 295,86 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռովնոե (ավան, Օչակովի շրջան)

Անվան այլ կիրառումների համար տե՛ս՝ ՌովնոեՌովնոե (ուկրաիներեն՝ Рівне), ավան Ուկրաինայի Նիկոլաևի մարզի Օչակովի շրջանում։ Հիմնադրվել է 1928 թվականին։
2001 թվականի տվյալներով Ռովնոե ավանում բնակվում էր 900 մարդ։ Բնակավայրը զբաղեցնում է 1665 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գեորգի Դամիանով

Գեորգի Դամիանով Պիրվանով (բուլղար․՝ Георги Първанов Дамянов, սեպտեմբերի 23, 1892(1892-09-23) կամ 1892, Մոնտանայի մարզ, Բուլղարիա - նոյեմբերի 27, 1958(1958-11-27) կամ դեկտեմբերի 27, 1958(1958-12-27), Սոֆիա, Բուլղարիայի Ժողովրդական Հանրապետություն), բուլղարացի կոմունիստ քաղաքական գործիչ։ 
1912 թվականին դարձել է Բուլղարիայի կոմունիստական կուսակցության (ԲԿԿ) անդամ։ Եղել է 1923 թվականի սեպտեմբերյան հակաֆաշիստական ապստամբության ղեկավարներից։ 1929 թվականին ավարտել է Մոսկվայի Ֆրունզեի անվան զինվորական ակադեմիան։ 1935 թվականին ընտրվել է ԲԿԿ ԿԿ-ի անդամ և վերադարձել Բուլղարիա։
1945 թվականին ընտրվել է ԲԿԿ ԿԿ քաղբյուրոյի անդամ, 1946-1950 թվասկաններին եղել է ԲԺՀ ժողովրդական կրթության նախարար, 1950 թվականին՝ ժողովրդական ժողովի նախագահության նախագահ։


== Ծանոթագրություններ ==
Բիսինգեն ան դեր Տեկ

Բիսինգեն ան դեր Տեկ  (գերմ.՝ Bissingen an der Teck) քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 3523 մարդ (ըստ 2010 թվականի դեկտեմբերի 31-ի)։ Տարածքը կազմում է 17,06 կմ²։ Պաշտոնական կոդ՝ 08 1 16 012։


== Ծանոթագրություններ ==


== Արտաքին հղումներ ==
Պաշտոնական էջ
Գնիլայա (Զապրուդնայայի վտակ)

Գնիլայա (ռուս.՝ Гнилая), գետ Ռուսաստանում, հոսում է Կալինինգրադի մարզում և Պրավդինսկի շրջանում։ Գետաբերանը տեղակայված է Զապրուդնայա գետի աջ ափին։ Գետի երկարությունը 13 կմ է, ավազանի տարածքը 25,2 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Պրեգոլյա, ենթաավազանը՝ բացակայում է։ Գետի գետային ավազնը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010374
Հիդրոլոգիական ուսումնասիրությունների կոդը - 104301037
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կենդրանց

Կենդրանց (Գինդրանց), գյուղ Արևմտյան Հայաստանում, Վանի վիլայեթի Գավաշի գավառակում, Վանա լճից հարավ։ Գտնվում է համանուն դաշտում, հյուսիսից շրջապատված է լեռներով։


== Բնակչություն ==
Կենդրանց գյուղը 1909 թվականին ուներ 35 տուն հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։ Փրկվածները բնակություն են հաստատել Արևելյան Հայաստանում։


== Շինություններ ==
Գյուղում կար եկեղեցի և Ս. Պողոս անունով կիսականգուն վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 366, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գիսաստղի փոշի

Գիսաստղի փոշի, անվանում են տիեզերական փոշին, որն արտանետվել է գիսաստղից։ Գիսաստղի փոշու հետազոտությունները կարող են բացատրել գիսաստղերի ծագումը։ Երբ Երկիրը հատում է գիսաստղի պոչը, այն կարող է առաջացնել ասուպային հոսք։


== Փոշին և գիսասղտերի ծագում ==

Գիսաստղերի ծագման հնարավոր մոդելներն են՝

Միջաստղային մոդել. համաձայն այս մոդելի ցնդող նյութերի սառույցները խառնվել են փոշու մասնիկներին Արեգակից առաջ գոյություն ունեցած խիտ ամպում։ Սառցի և փոշու խառնուրդը հետագայունմ դարձել է գիսաստղ առանց զգալի քիմիական փոփոխությունների։ Այս վարկածն առաջ է քաշել Մայո Գրինբերգը 1986 թվականին։
Արեգակնային համակարգի մոդելի համաձայն միջաստղային ամպում առաջացած սառույցները սկզբում գոլորշիացեկ են նախաաստղի շուրջ գտնվող գազի և փոշու ակկրեցիոն սկավառակից։ Գոլորշիացած նյութերը հետագայում բյուրեղացվել են և վերածվել գիսաստղերի։ Այսպիսով այս մոդելով ստեղծված գիսաստղերը կունենան միջաստղային սառցից գոյացած գիսաստղերից տարբեր քիմիական կազմություն։
Սկզբնական նյութի բեկորների մոդելի համաձայն գիսաստղերը ձևավորվել են Յուպիտերի ձևավորման գոտում։
Պլանետեզեմալների կենտրոնացումը Ուրան–Նեպտուն ռեգիոնում գտնվող փոշու սկավառակում։
Նախաաստղային քամու կողմից քշված սառած նյութի կտորներ։Գիսաստղի փոշու առանձնահատկությունները, այսպես, օրինակ խտությունը և քիմիական կազմությունը, կարող են բացատրել թէ, որ մոդելին է պատկանում գիսաստղը։ Օրինակ, գիսաստղի և միջաստղային փոշու իզոտոպիկ բաշխումը իրար շատ նման են և կարող են խոսել նման ծագման մասին։
Սթարդասթը հայտնաբերեց սիլիկատների բյուրեղներ Վիլդի 2 գիսաստղի փոշու մեջ, ապացուցելով, որ գիսաստղը ձևավորվել է ապակու ջերմաստիճանից (> 1000 Կ) բարձր ջերմաստիճաններում սկավառակի ներքին մաերում, երիտասարդ աստղի շրջակայքում։ Վիլդի 2 գիսաստղի փոշու կազմությունը համընկնում է նոր ստեղծվող աստղերի ակկրեցիոն սկավառակի արտաքին մասերում գտնվող նյութի կազմությանը։


== Ծանոթագրություններ ==
Կրասնոսելսկոե (Կրասնոդարի երկրամաս)

Անվան այլ կիրառումների համար տե՛ս՝ ԿրասնոսելսկոեԿրասնոսելսկոե (ռուս.՝ Красносельское), գյուղ Ռուսաստանի Դաշնության Կրասնոդարի երկրամասի Դինսկայայի շրջանի կազմում։
Բնակչությունը 2010 թվականին գրանցված տվյալներով կազմում էր 3060 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միհա Բլաժիչ

Միհա Բլաժիչ (սլովեն.՝ Miha Blažič, մայիսի 8, 1993(1993-05-08), Կոպեր, Սլովենիա), սլովենացի ֆուտբոլիստ, հունգարական «Ֆերենցվարոշ» ակումբի և Սլովենիայի ազգային հավաքականի պաշտպան։


== Ակումբային կարիերա ==
Միհա Բլաժիչը իր ծննդավայրի «Կոպեր» ակումբի սան է։ 2011 թվականի մարտի 12-ին «Ռուդարի» դեմ խաղում նա իր նորամուտն է նշել Սլովենիայի առաջնությունում։ 2013 թվականի մարտի 10-ին նույն «Ռուդարի» դեմ խաղում Միհան խփել է իր առաջին գոլը «Կոպերի» կազմում։ 
2015 թվականին նա ակումբին օգնել է նվաճել Սլովենիայի գավաթը։ Նույն թվականի ամռանը Բլաժիչը տեղափոխվել է «Դոմժալե»։ Հոկտեմբերի 17-ին «Կրկի» դեմ խաղում նա իր նորամուտն է նշել նոր թիմում։ Հոկտեմբերի 25-ին «Գորիցայի» դեմ խաղում Միհան խփել է իր առաջին գոլը «Դոմժալեի» կազմում։ 2017 թվականին նա երկրորդ անգամ է նվաճել Սլովենիայի գավաթը։
2017 թվականի ամռանը Բլաժիչը տեղափոխվել է հունգարական «Ֆերենցվարոշ»՝ կնքելով 3 տարվա պայմանագիր։ Սեպտեմբերի 16-ին, «Հոնվեդի» դեմ խաղում նա իր նորամուտն է նշել Հունգարիայի առաջնությունում։ Նոյեմբերի 25-ին «Հալադաշի» դեմ խաղում Միհան խփել է իր առաջին գոլը «Ֆերենցվարոշի» կազմում։ 2019 թվականին նա օգնել է իր թիմին նվաճել Հունգարիայի չեմպիոնի կոչումը, իսկ մեկ տարի անց կրկնել է հաջողությունը։


== Միջազգային կարիերա ==
2017 թվականի հունվարի 17-ին Սաուդյան Արաբիայի ազգային հավաքականի դեմ ընկերական խաղում Բլաժիչն իր նորամուտն է նշել Սլովենիայի ազգային հավաքականում։


== Նվաճումներ ==
Թիմային
«Կոպեր»

Սլովենիայի գավաթակիր՝ 2014/2015«Դոմժալե»

Սլովենիայի գավաթակիր՝ 2016/2017«Ֆերենցվարոշ»

Հունգարիայի չեմպիոն (2)՝ 2018/2019, 2019/2020


== Ծանոթագրություններ ==
Ջորջ Հիլ

Անվան այլ կիրառումների համար տե՛ս՝ Ջորջ Հիլ (այլ կիրառումներ)Ջորջ Ջեսի Հիլ-կրտսեր (անգլ.՝ George Jesse Hill, Jr.; մայիսի 4, 1986(1986-05-04), Ինդիանապոլիս, ԱՄՆ), ամերիկացի պրոֆեսիոնալ բասկետբոլիստ, ով հանդես է գալիս Բասկետբոլի ազգային ասոցիացիայի «Կլիվլենդ Կավալիերս» ակումբի կազմում։ 2008 թվականի ԲԱԱ դրաֆթի ժամանակ ընտրվել է «Յութա Ջազ» ակումբի կողմից՝ 26-րդ համարի ներքո։ Խաղում է խաղարկողի դիրքում։


== Կարիերան քոլեջում ==
Հիլը իր պապիկի հիվանդության պատճառով որոշել է մնալ տանը և ընդունվել է տեղի համալսարանը։ Իր երկրորդ մրցաշրջանի ընթացքում խաղացողը Summit League կոնֆերանսում տեղի «Հովազներին» բերել է լավագույն արդյունքի։ Վնասվածքի պատճառով Հիլը ստիպված քոլեջում բաց է թողել իր երրորդ մրցաշրջանի մի մասը։ Վերադարձից հետո հաջորդ մրցաշրջանում Ջորջը իր ակումբը դուրս է բերել կոնֆերանսի եզրափակիչ, բայց պարտվելով որոշիչ խաղում, կորցրել է NCAA առաջնությունում մասնակցելու հնարավորությունը։


== Պրոֆեսիոնալ կարիերա ==


=== «Սան Անտոնիո Սփըրս» ===
2008 թվականի նոյեմբերի 4-ին Ջորջը դեբյուտել է «Սան Անտոնիո Սփըրս» ակումբի կազմում մրցաշրջանի երրորդ խաղում ըննդեմ «Դալաս Մավերիքս»-ի։ Առաջին երկու հանդիպումները նա բաց է թողել ձախ ձեռքի մեծ մատի հոդախախտման պատճառով։ Հարթակի վրա 15 րոպեի ընթացքում խաղացողը հավաքել է 11 միավոր, կատարել է 1 անդրադարձ և փոխանցել է 1 փոխանցում։ Սկզբնապես Հիլը համարվում էր որպես պահեստային խաղարկող, բայց Թոնի Պարկերի վնասվածքի պատճառով փոխանակվել է մեկնարկային հնգյակ։ Սակայն Պարկերի և Մանու Ջինոբիլիի վերադարձից հետո Հիլի խաղային ժամանակը կտրուկ կրճատվեց։ Նա ԲԱԱ-ի իր առաջին մրցաշրջանը անցկացրել է միջինը խաղի ընթացքում հավաքելով 5,7 միավոր, 2,1 անդրադարձ և 1,8 փոխանցում։ Ջորջը փլեյ-օֆում դեբյուտել է առաջին ռաունդի երկրորդ խաղում ընդդեմ «Մավերիքսի», բայց խաղացել է ընդամենը 5 րոպե։


=== «Ինդիանա Փեյսերս» ===
Հունիսի 23-ին 2011 թվականի ԲԱԱ դրաֆթի ժամանակ Հիլը փոխանակվել է «Ինդիանա Փեյսերս» դրաֆթի ժամանակ 15-րդ համարի ներքո ընտրված Կաուայ Լոնարդի։


=== «Յութա Ջազ» ===
2016 թվականի հուլիսի 7-ին Հիլը եռակողմանի գործարքի արդյունքում տեղափոխվել է «Յութա Ջազ»՝ «Ինդիանա Փեյսերս» և «Ատլանտա Հոքս» ակումբների մասնակցությամբ։ «Ատլանտան» «Յութայից» ստացել է սկսնակ Տորեան Պրինսին, իսկ «Ատլանտայից» «Ինդիանա» է տեղափոխվել Ջեֆ Տիգը։ Նոր ակումբի կազմում Հիլը դեբյուտել է հոկտեմբերի 25-ին, որտեղ հավաքել է 19 միավոր և կատարել 6 անդրադարձ, սակայն նրա ակումբը պարտվել է 113:104 հաշվով։ Նա բավականին արագ է համարմարվել «Ջազում»՝ դառնալով նրա գլխավորը և նոյեմբերի 7-ին դարձել է Արևմտյան կոնֆերանսի շաբաթվա լավագույն խաղացողը։ Այդ ընթացքում Յութան չորսից երեք խաղերում հաղթել է, իսկ Ջորջը խաղի ընթացքում միջինը հավաքում էր 20,8 միավոր, կատարում էր 5,8 փոխանցում և 3,3 անդրադարձ։


=== «Սակրամենտո Քինգս» ===
2017 թվականի հուլիսի 4-ին Հիլը «Սակրամենտո Քինգս» ակումբի հետ պայմանագիր է կնքել։


== Կարիերայի ցուցանիշներ ==


=== ԲԱԱ ===


==== Ամենամյա մրցաշրջան ====


==== Փլեյ-Օֆ ====


=== Քոլեջ ===


== Ծանոթագրություններ ==


== Արտաքին հղումներ ==
Էջը դրաֆթում(անգլ.)
Հիլը Քոլեջում Archived 2012-01-14 at the Wayback Machine.(անգլ.)
Կիրիլի-3

Կիրիլի-3 (ռուս.՝ Кириллы-3), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդանանք կամավորական ջոկատ

Անվան այլ կիրառումների համար տե՛ս՝ Վարդանանք (այլ կիրառումներ)«Վարդանանք» կամավորական ջոկատ։ Կազմավորվել է 1988 թվականին Երևանում։ Ունեցել է մարտական դրոշ և շտաբ։ 1988-1994 թվականներին մասնակցել է Հայաստանի Նոյեմբերյանի (Ոսկեպար), Շամշադինի, Վարդենիսի, Իջևանի (Կիրանց), Գորիսի (Կորնիձոր, Շուռնուխ), Արցախի Հանրապետության Քաշաթաղի, Քարվաճառի, Կուբաթլուի շրջանների ինքնապաշտպանական և ազատագրական մարտերին, որոնց ընթացքում զոհվել են 12 ազատամարտիկներ։ Ջոկատի հրամանատարն է եղել Վ. Գալստյանը, իսկ շտաբի պետը՝ Ա. Ասլանյանը։
Անսելմո Դուարտե

Անսելմո Դուարտե (պորտ.՝ Anselmo Duarte, ապրիլի 21, 1920(1920-04-21), Սան Պաուլու, Բրազիլիա - նոյեմբերի 7, 2009(2009-11-07), Սան Պաուլո, Բրազիլիա), բրազիլացի կինեմատոգրաֆիստ։


== Կենսագրություն ==
Կինեմատոգրաֆիայում է սկսած 1947 թվականից։ Որպես դերասան նկարահանվել է 40 ֆիլմերում։ Որպես ռեժիսոր իր նորամուտը կատարել է 1957 թվականին։ Դուարտեի երկրորդ ռեժիսորական աշխատանքը՝ «Երդում կատարող» (1962 թ.) ժապավենը, դարձել է նրա ամենահայտնի ֆիլմը։ Դրա համար ռեժիսորն արժանացել է 3 միջազգային փառատոների մրցանակների, այդ թվում «Արմավենու ճյուղին» Կաննում, ինչպես նաև ներկայացվել է «Օսկար» որպես օտարալեզու լավագույն ֆիլմը։
Բացի այդ, Դուարտը հայտնի է որպես այլ ռեժիսորների և պրոդյուսերների կողմից ստեղծված մի քանի ֆիլմերի սցենարիստ։
Անսելմո Դուարտը մահացել է ինսուլտից հետո եղած բարդացումներից 2009 թվականի նոյեմբերին։


== Մրցանակներ ==
1962- Կաննի կինոփառատոն։ «Ոսկի արմավենու ճյուղ» («Երդում կատարող»)
1962- Կարտագենի կինոփառատոն։ Ժյուրիի հատուկ մրցանակ («Երդում կատարող»)
1962- Միջազգային կինոփառատոն Սան-Ֆրանցիսկոյում։ Մրցանակ «Ոսկե դարպաս» որպես լավագույն ֆիլմ («Երդում կատարող»)
2003- Սան Պաուլուի կինոփառատոն։ Մրցանակ կինոյում ունեցած ներդրման համար։


== Ծանոթագրություններ ==


== Արտաքին հղումներ ==
Անսելմո Դուարտե (անգլ.) Internet Movie Database կայքում
Թաիր Սալախովի տուն-թանգարան

Թաիր Սալախովի տուն-թանգարան (ադրբ.՝ Tahir Salahovun ev-muzeyi), տուն-թանգարան, որտեղ ցուցադրվում է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Սոցիալիստական աշխատանքի հերոս,  Ադրբեջանի և ԽՍՀՄ պետական մրցանակների դափնեկիր, ԽՍՀՄ ժողովրդական արտիստ, պրոֆեսոր Թաիր Սալախովի նկարները, անձնական իրերը և հավաքածուները։


== Պատմություն ==

2011 թվականի հոկտեմբերի 13-ին Ադրբեջանի նախագահ Իլհամ Ալիևը Բաքվում Թաիր Սալախովի տուն-թանգարանի ստեղծման մասին հրամանագիրն է ստորագրել։ Թանգարանը ստեղծվել է 2012 թվականին Իչարի Շահար Պատմական Ճարտարապետական Արգելոց վարչության կողմից և գտնվում է Բաքվի Իչարի Շահար տարածքում ։


== Ցուցահանդես ==
Թանգարանի ցուցադրումը նվիրված է Թաիր Սալախովի կյանքին և գործունեությանը։ Նկարիչը թանգարանին նվեր արեց 735 ցուցանմուշ։ Դրանք ներառում են իրենց նկարները, անձնական իրերը, գորգի հավաքածուները և լուսանկարների արխիվները։ Ցուցահանդեսը գտնվում է 3 հարկերում։ Թանգարանի հավաքածուն բաղկացած է 798 ցուցանմուշներից։


== Ծանոթագրություններ ==
Փեր Քվերնե

Փեր Քվերնե (նորվ.՝ Per Kværne, ապրիլի 1, 1945(1945-04-01), Օսլո, Նորվեգիա), հանրահայտ նորվեգացի տիբեթոլոգ և արվեստների պատմագետ։


== Կենսագրություն ==
1970 թվականի սանսկրիտի մագիստրոսի կոչում է ստացել օսլոյի համալսարանում։ 1970-1975 թվականներին կրոնների պատմության դասախոսություններ է կարդացել Բերգենի համալսարանում։ 1973 թվականին փիլիսոփայության դոկտորի կոչում է ստացել Օսլոյի համալսարանում «Բուդդայական տանտրիական երգերի անթոլոգիա» ատենախոսությամբ։ 1975-2007 թվականներին եղել է Օսլոյի համալսարանի կրոնների պատմության բաժնի պրոֆեսոր, այժմ՝ վաստակավոր պրոֆեսոր։
1976 թվականին Փեր Քվերնեն ընտրվել է Նորվեգիայի գիտության և գրականության ակադեմիայի անդամ։ 1992 թվականից սկսած՝ հանդիսանում է Օսլոյի Մարդկային մշակույթի համեմատական հետազոտությունների ինստիտուտի կառավարաման նախագահ։ Նա հրատարակել է գրքերի շարք, որ վերաբերում են կրոնների պատմությանը, հիմնականում՝ բուդդայականությանը և բոնին։ Վերջին տարիներին նա հրապարակում է նաև արվեստների պատմության վերաբերյալ աշխատանքներ։
1998 թվականի հունիսից լինելով կաթոլիկ՝ Փեր Քվերնեն 2006-2008 թվականներին եղել է Ակադեմիական հետազոտությունների խմբի անդամ Օսլոյի կկաթոլիկական եպիսկոպոսությունում։ 2007 թվականի ապրիլից մինչև 2008 թվականի մայիս աշխատել է Սուրբ Էյստեյնի Սեմինարիայի ուսումնական բաժնի դեկան։ 2010 թվականի հունիսի 29-ից սկսած՝ Սուրբ Օլաֆի տաճարում եկեղեցական քահանա։


== Գիտական հետաքրքրությունների բնագավառներ ==
Տիբեթոլոգիա
Բուդդոլոգիա
Հինդուիզմ
19-րդ դարի շոտլանդական արվեստի պատմություն
Կրոնի արվեստ և պատկերագրություն


== Մատենագրություն ==
A Norwegian Traveller in Tibet: Theo Sørensen and the Tibetan Collection at the Oslo University Library, New Delhi 1973
An Anthology of Buddhist Tantric Songs. A Study of the Caryagiti, Oslo 1977, 2. utg. Bangkok 1986.
Tibet. Bon Religion, A Death Ritual of the Tibetan Bonpos, Leiden 1985
The Bon Religion of Tibet. The Iconography of a Living Tradition, London 1995
Religionsleksikon. Religion og religiøse bevegelser i vår tid, Oslo 2002 (sammen med Kari Vogt)
Verdens hellige skrifter — Tibet, Oslo 2005


== Ծանոթագրություններ ==


== Արտաքին հղումներ ==
Փեր Քվերնեի էջը Օսլոյի համալսարանի պաշտոնական կայքում
Կոլումբայնի ավագ դպրոց

Կոլումբայնի ավագ դպրոց (անգլ.` Columbine High School), ավագ դպրոց տեղակայված ԱՄՆ Կոլորադո նահանգի Ջեֆերսոն շրջանում։


== Պատմություն ==
Դպրոցը բացվել է 1973 թվականի աշնանը։ Առաջին ուսումնական տարում չի ունենցել ավարտական դասարան, ինչը շարունակվում է մինչև 1975 թվականը։ Դպրոցը գտնվում է նույնանուն ավանում։ Անվանումը ստացել է Կոլորադո նահանգում աճող Կոլումբայն ծաղկի էնդեմիկ տեսակից։ Առաջին տնօրենն է եղել ոմն Ջերալդ Դիֆորդը։
Դպրոցի պաշտոնական գույներն են կապույտը և մոխրագույնը։ Գույների ընտրության հարցը դրվել էր 1973 թվականին` քվեարկության ճանապարհով, որին մասնակցում էին ապագա աշակերտները։


=== Զանգվածային սպանություններ ===

Դպրոցն հայտնվում է համաշխարհային լրատվամիջոցների ուշադրության կենտրոնում 1999 թվականի ապրիլի 20-ին, երբ ավարտական դասարանի աշակերտներ Էրիկ Հարիսը և Դիլան Կլեբոլդը զինված մուտք գործեցին հաստատություն՝ մոտ մեկ ժամվա ընթացքում սպանելով տասներկու աշակերտների և մեկ ուսուցչի, ինչպես նաև վիրավորեցին ևս 23 աշակերտի։ Ոճիրը կատարելուց հետո պատանի մարդասպանները ինքնասպանություն գործեցին։ Կոլումբայնի ահաբեկչությունը մինչ օրս համարվում է ամերիկյան դպրոցներում կատարված խոշորագույն հանցագործություններից մեկը։


== Արտաքին հղումներ ==
Պաշտոնական կայքը(անգլերեն)
Սպորտային բաժնի պաշտոնական կայքը(անգլերեն)
Բազենից վանք

Բազենից վանք, միջնադարյան ճարտարապետական հուշարձան, գտնվում էր Վանա լճի արևելյան ափին, Երերին և Ամյուկ գյուղերի մոտ, Սուրբ Սահակ Պարթև վանքի դիմաց, բլրի վրա։


== Ընդհանուր նկարագրություն ==
XV դարում հիշվում է որպես «նորաշէն Սուրբ Էջմիածին, որ անուամբ Բազենից վանք յորջորջի»։ Նշանակում է՝ այդ ժամանակ կամ նոր էր կառուցվել, կամ վերանորոգվել էր։ Ունեցել է մի մատուռ՝ Վերին Էջմիածին, և երկու եկեղեցի՝ Ներքին Էջմիածին ու Ս․ Աստվածածին անուններով։


=== Մեզ հասած ձեռագրեր ===
Բազենի վանքից մեզ են հասել մի քանի ձեռագրեր․ Երևանի Մեսրոպ Մաշտոցի անվան Մատենադարանի № 4213-րդ Ավետարանը (1441 թվական), № 6121-րդ ժամագիրքը (1443 թվական, երկու ձեռագրերի գրիչն է Ղազարը), № 6653-րդ Ավետարանը (1454 թվական, գրիչ՝ Հովհաննես, ծաղկող՝ Մինաս), № 5860-րդ Մաշտոցը (1487–1489, գրիչ՝ Թումա աբեղա)։ 1445 թվականին Բազենից վանքում գրված մի Ավետարան գտնվում է Կալիֆոռնիայում, 1553 թվականին գրված Շարակնոցը՝ Երուսաղեմում (ձեռ․ № 1594-րդ), 1475 թվականին Ռստակեսի և 1566 թվականին Աստվածատուրի գրած Ավետարանները մինչև 1915 թվականի Եղեռնը Վասպուրականում էին։